ΓΡΑΠΤΗ ΕΡΩΤΗΣΗ P-2157/03

υποβολή: Wilhelm Piecyk (PSE) προς την Επιτροπή

(24 Ιουνίου 2003)

Θέμα: Δορυφορική παρακολούθηση αλιευτικών σκαφών μήκους κάτω των 24 μέτρων

Στο άρθρο 22 του Κανονισμού (ΕΚ) αριθ. 2371/2002(1) προβλέπεται η εγκατάσταση συστήματος ανίχνευσης και αναγνώρισης των αλιευτικών σκαφών (δορυφορική παρακολούθηση) σε σκάφη μήκους άνω των 18 μέτρων από την 1η Ιανουαρίου 2004 και σε σκάφη μήκους άνω των 15 μέτρων από την 1η Ιανουαρίου 2005, ενώ μέχρι τώρα η ρύθμιση αυτή περιοριζόταν μόνο σε αλιευτικά σκάφη μήκους άνω των 24 μέτρων.

Ο προηγούμενος κανονισμός προέβλεπε παρέκκλιση από αυτήν την απαίτηση για αλιευτικά σκάφη τα οποία είτε επέστρεφαν στον λιμένα εντός 24 ωρών είτε ασκούσαν τις αλιευτικές τους δραστηριότητες αποκλειστικά εντός της ζώνης των 12 ναυτικών μιλίων. Η παρέκκλιση αυτή δεν προβλέπεται στο νέο κανονισμό.

1. Προτίθεται η Επιτροπή, στο πλαίσιο του άρθρου 22, παράγραφος 3, να επαναφέρει τη μέχρι σήμερα ισχύουσα παρέκκλιση, ιδιαίτερα για αλιευτικά σκάφη μήκους κάτω των 24 μέτρων·

2. Εάν ναι, πότε αναμένεται να ληφθεί σχετική απόφαση·

3. Εάν όχι, δεν συμφωνεί η Επιτροπή ότι τα μικρά αλιευτικά σκάφη, που ασκούν αλιευτικές δραστηριότητες εντός της ζώνης των 12 ναυτικών μιλίων ή επιστρέφουν στο λιμένα εντός 24 ωρών, αντιμετωπίζουν ένα δυσανάλογο βάρος που δημιουργούν οιποχρεώσεις σε σύγκριση προς την οικονομική σημασία της δραστηριότητας·

(1) ΕΕ L 358 της 31.12.2002, σελ. 59.

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις P-2156/03 και P-2157/03

(17 Ιουλίου 2003)

1. Η επέκταση της εφαρμογής του συστήματος δορυφορικής παρακολούθησης (ΣΠΣ) σε μικρότερα σκάφη αποτελεί μέρος της πολιτικής συμφωνίας για τη μεταρρύθμιση της Κοινής Αλιευτικής Πολιτικής (ΚΑΠ) που επιτεύχθηκε το Δεκέμβριο 2002. Σκοπός της επέκτασης αυτής είναι η βελτίωση του ελέγχου και η ενίσχυση της ΚΑΠ.

Εκτιμάται ότι το ΣΠΣ θα γίνει καλύτερα αποδεκτό στον αλιευτικό τομέα εάν το είδος αυτό της παρακολούθησης εφαρμόζεται σε όλα τα αλιευτικά σκάφη με βάση το μήκος τους· το κριτήριο αυτό έχει το πλεονέκτημα ότι είναι εύκολα αναγνωρίσιμο και σαφές. Τα ανωτέρω αποτελούν σημαντικό παράγονταπέρ της δημιουργίας ενός πεδίου δράσης σε κοινοτικό επίπεδο για τον αλιευτικό τομέα.

Η προσέγγιση αυτή είναι σύμφωνη με την ανακοίνωση της Επιτροπής για τη μεταρρύθμιση της Κοινής Αλιευτικής Πολιτικής (που καλείται Χάρτης Πορείας). Στην ανακοίνωση αυτή, η Επιτροπή ανήγγειλε την κατάργηση τωνφιστάμενων εξαιρέσεων και την επέκταση του ΣΠΣ σε όλα τα αλιευτικά σκάφη μήκους άνω των 10 μέτρων.

Στο πλαίσιο αυτό, η Επιτροπή δεν σκοπεύει να προτείνει εξαιρέσεις από την εφαρμογή του ΣΠΣ για τα σκάφη μήκους άνω των 15 μέτρων.

2. Σύμφωνα με την απάντηση που δόθηκε στην πρώτη ερώτηση, δεν αναμένεται η λήψη συμπληρωματικής απόφασης.

3. Η Επιτροπή πιστεύει ότι το ΣΠΣ είναι ένα αποτελεσματικό από πλευράς κόστους εργαλείο παρακολούθησης που βελτιώνει σημαντικά τον έλεγχο της αλιείας και ότι η επέκταση της εφαρμογής του δικαιολογείται.

Για να μην επιβαρυνθούν οι αλιείς, τα κράτη μέληπέβαλαν αίτηση κοινοτικής χρηματοδοτικής συνδρομής για τα μέσα εντοπισμού μέσω δορυφόρου. Η Επιτροπή θα χορηγήσει την ενίσχυσηπό όρους παρόμοιους με εκείνους που ισχύουν για τα σκάφη πουπόκεινται ήδη στο ΣΠΣ, στο πλαίσιο των δημοσιονομικών περιορισμών.